આઠમી નવેમ્બરે રૂ. 500 અને 1000ની જૂની નોટો પર પ્રતિબંધની જાહેરાત પછી લોકો ભલે રોકડની તંગીને કારણે હેરાન થઈ રહ્યા હોય પરંતુ નોટબંધીના 40 દિવસ પછી પણ વડાપ્રધાન નરેન્દ્ર મોદીને જનતાનું સમર્થન મળી રહ્યું છે તેવું એક સર્વેમાં પ્રકાશમાં આવ્યું છે. લોકો નોટબંધીને તો સપોર્ટ કરે જ છે પરંતુ તેમના પર રાહુલ ગાંધીએ લગાડેલા ભ્રષ્ટાચારના આરોપને પણ પાયાવિહોણા માને છે. આ તારણો સી-વોટરે કરેલા સર્વેમાં બહાર આવ્યા હતા.